**Nyob zoo niam thiab txiv/tus saib xyuas,**

Koj tus menyuam tab tom pib kawm cov kev kawm 24 qhov kev kawm txog kev ua siab dawb siab zoo yog muab qhia rau cov menyuam muaj hnub nyoog 4 xyoos txog rau 6 xyoo. Cov kev kawm muaj xws li meyuam yaus cov phau ntawv, yas suab, kev siv lub cev tig thiab txav mus los, thiab lwm yam muaj qhia txog lub tswv yim thiab tus qauv zoo ntawm cov cwj pwm hais txog kev ua saib dawb siab zoo thiab muaj kev hlub hmov tshua. Cov menyuam kawm ntawv yuav xyaum tej kev ua kom paub txog thiab txawj ua nrog rau tus xeeb ceem kev xav, kom paub xav txog tej yam uas lawv txaus siab thiab muaj kev zoo siab thiab ua tib zoo ua tib zoo saib xyuas txhua yam tshwm sim nyob rau lub ntuj ib puag ncig lawv.

Peb paub tau los ntawm kev tshawb fawb tau kaum tawm lub xyoo los pom tau hais tias kev txawj ua kom zoo rau kev sib raug zoo heev rau tej kev xav kuj yog ib qho zoo rau qhov muaj kev zoo siab thiab kev vam meej rau yav tom ntej. Cov kev kawm txog kev ua siab dawb siab zoo yog muaj kev xav rau qhov zoo, txhais tau hais tias ua tib zoo saib thiab ua tib zoo mloog txog tej uas peb paub thiab txawj ua nrog rau kev ua siab dawb siab zoo thiab kev xav paub xav txawj.

Cov tseem ntsiab lus rau qhov kev kawm ntawm kev ua siab dawb siab zoo yog:

Ib: Lub cev tej kev xav thiab cog tau cov noob ntawm kev thaj yeeb nyab xeeb thiab kev ua siab dawb saib zoo

Ob: Kuv paub txog kuv tej kev xav hauv nruab nrog

Peb: Nyob rau kuv tej kev xav sab hauv nruab nrog xav li cas ces tshwm rau sab nraud tib yam nkaus li ntawd

Plaub: Ua tib zoo saib xyuas txog kev xav sab hauv thiab sab nraud

Tsib: Ua siab tus tus thiab uab tib zoo daws tej teeb meem

Rau: Ua tsaug rau txhua yam

Xya: Txhua tus neeg mas ib leeg yeej toob kas ib leeg thiab toob kas lub ntiaj teb

Yim: Ua tsaug rau txhua yam thiab ua tib zoo saib xyuas peb lub ntuj

*Nyob nrog rau cov kev kawm muaj feem yuav muab tso nyob rau online rau txhua tsev neeg los xyaum ua ke, muaj kev ua ub ua no me ntsis kom siv sij hawm li ntawm 5-15 na thi.* Peb yuav muab qhov uas txuas tau rau qhov kev ua nyob rau online nov xa los rau tom vaj tom tsev thaum uas koj tus menyuam pib qhov kev kawm txog kev ua siab dawb siab zoo.

Ob peb lub as thiv los tom ntej nov yuav muaj tej ntaub ntawv nrog rau tej uas muaj rau cov menyuam kawm ntawv ua rau lawv nqa los tsev. Peb cia siab hais tias cov ntaub ntawv tej tsab ntawv nov yuav pab ua kom koj muaj kev to taub zoo dua ntxiv txog qhov kev kawm xyaum ua siab dawb siab zoo thiab thiaj li paub pab txhawb nqa tej qhov tseem ceeb nov nyob rau tom vaj tom tsev.Thov txhob ua siab deb yog muaj lus nug dab tsi thov hu mus nug tau!

Los ntawm kev zoo siab thiab ua tsaug ntau,